Wn/ms/للاکي ددندا 1٫000 ريڠݢيت کران ايڠکر ارهن ڤڠاسيڠن ديري
WIKIBERITA EDISI JAWI - ويکيبريتا ايديسي جاوي
24 جولاي 2020 (جمعة)
لوموت - سأورڠ للاکي براوسيا 51 تاهون تله ددندا سباڽق 1٫000 ريڠݢيت کران ايڠکر ارهن ڤڠاسيڠن ديري درومه اڤابيلا ڤرݢي کسبواه کداي ماکن دکامڤوڠ جريڠ، اءير تاور دکت سيني، سمالم.
کتوا ڤوليس داءيره منجوڠ، اسيستن کوميسيونر نور عمر ساڤي برکات، للاکي ايت دداڤتي مماکاي سبواه ݢلڠ تڠن ميره جمبو دکلوارکن کمنترين کصيحتن مليسيا باݢي منندا اينديۏيدو يڠ سڤاتوتڽ مڠعملکن ڤڠاسيڠن ديري درومه باݢي مڠيلق ڤنولرن وابق کوۏيد-19.
"للاکي تربابيت ملاکوکن کسالهن مڠيکوت ڤراتورن 10، ڤراتورن٢ ڤنچݢهن دان ڤڠاولن ڤڽاکيت برجڠکيت ﴿لڠکه٢ ددالم کاوسن تمڤتن جڠکيتن﴾ 2020،" کاتاڽ هاري اين.
نور عمر منصيحتکن اينديۏيدو يڠ دکناکن ڤرينته کوارنتين سوڤايا مماتوهي ارهن يڠ دتتڤکن کراجاءن باݢي مڠکڠ کوۏيد-19، سمبيل ممينتا اورڠ راماي ممعلومکن کڤد ڤيهق ڤوليس سکيراڽ ترداڤت اينديۏيدو مماکاي ݢلڠ ميره جمبو برکليارن دتمڤت عوام.
"ڤوليس اکن مڠامبيل تيندقن تݢس ترهادڤ اينديۏيدو يڠ مماکاي ݢلڠ برکناءن سکيراڽ ملڠݢر ڤرينته کوارنتين درومهڽ،" کاتاڽ کتيک دهوبوڠي ڤيهق ميديا تادي.
سومبر[edit | edit source]
- "Lelaki ingkar arahan kuarantin didenda RM1,000" — Utusan Malaysia, 24 جولاي 2020
bjn_Arab zsm_Latn ara_Arab bjn_Arab bjn_Arab bjn_Arab bjn_Arab bjn_Arab hne_Deva zsm_Latn